Ég ræddi málið við hann í þætti á ÍNN og var hann sannfærður um stuðnings meirihluta þingmanna við það . Mér þótti hann of bjartsýnn , það yrði þyngra undir fæti en hann ætlaði . Þungamiðja frumvarpsins er að aflétta ríkiseinokuninni en sveitarstjórnir fá vald til að ákvarða hvernig sölu áfengis verði háttað í sínu umdæmi enda uppfylli verslanir lögfest skilyrði . Þá er gert ráð fyrir breyttum reglum varðandi áfengisauglýsingar . Sæti ég á þingi yrði ég að gera upp huga minn að loknum ítarlegri umræðum en nú hafa orðið . Í Hveragerði er vínbúðin við hliðina á Bónus . Drekka Hvergerðingar meira en aðrir ? Hvernig væri að rannsaka það áður en lengra er haldið með fullyrðingum um aukinn drykkjuskap vegna slíks fyrirkomulags ?